《丁卯元日试笔呈郡大父余公》
明代·张萱

相逢问岁自胡卢，七十行年尚故吾。竹下擘笺铭柏叶，花间拉伴醉屠苏。

谷丝已向前宵祷，牛马聊从此日呼。见说神君今锡福，不烦仙木付神荼。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。